Illas Crozet

As Illas Crozet (Francés: Îles Crozet ou oficialmente Archipel Crozet) son un arquipélago subantártico composto por varias illas pequenas, e situadas na parte sur do océano Índico. Forman parte dos Territorios Austrais Franceses.

 Xeografía 
O arquipélago está composto de 6 illas, a maior parte delas volcánicas, máis un grupo de illotes e rochas formando un arco. A seguinte táboa lista as seis principais illas, ordenadas pola localización xeográfica (de Oeste a Leste):

 Nº  Illa (Francés)  Área (km²)  Altura máxima (m)  Máxima elevación  Coordenadas  1  Illa dos Porcos (Île aux Cochons )  67  826  Mont Richard-Foy    2  Rompentes da Heroína (Brisants de l'Héroïne) ou Rochas da Morte (Rochers de la Meurthe)  0  5     3  Illa dos Pingüíns (Île des Pingouins)  3  340  Mont des Manchots    4  Illotes dos Apóstolos (Îlots des Apôtres)  2  289  Mont Pierre    5  Illa da Posesión (Île de la Possession )  150  934  Pic du Mascarin    6  Illa do Leste (Île de l'Est)  130  1050  Mont Marion-Dufresne    7 Illas Crozet (Îles Crozet)  352  1050  Mont Marion-Dufresne  45°57' a 46°29'S
50°10' a 52°19'E 

As Illas Crozet están deshabitadas, excepto pola estación científica Alfred Faure (Porto Alfred) na cara leste da illa da Posesión, que leva habitada desde 1963. Outras estacións científicas estiveron localizadas na Grande Manchotière e La Petite Manchotière.

dereita|350px|miniatura|Mapa das Illas Crozet 
 Subgrupos 
Illas 1 a 4 son coñecidas comunmente como L'Occidental (Grupo Occidental) 
A illa 2 é de feito un grupo de dúas rochas grandes situadas 10 km ao sur de Illa dos Porcos 
A illa 4 é un grupo de tres illas, Grand Île (1´2 km²), Petite Île, Île Donjon, e nove rochas con elevacións de entre 15 e 122 metros 
Illas 5 e 6 son coñecidas como L'Oriental (Grupo Oriental)

Os grupos Oriental e Occidental están situados a 94´5 km do outro (desde a Illa dos Pingüíns a Illa da Posesión).

 Xeoloxía 

Análise das anomalías magnéticas da plataforma mariña indican que a Plataforma Crozet, das cales as illas son os puntos máis altos, formouse fai 50 millóns de anos. As illas son de orixe volcánico. Atopouse basalto de fai polo menos 8.8 millóns de anos.

 Clima 

As Illas Crozet non son glaciales hoxe en día. A precipitación media anual é de 2000 mm. Chove de media 300 días ao ano, e os ventos de máis de 100 km/h ocorren 100 días ao ano. As temperaturas soben de 18º C no verán, mentres que no inverno raramente baixan de 5 °C.

 Historia 

As Illas Crozet foron descubertas na expedición de Marc-Joseph Marion du Fresne, un explorador francés que parou o 24 de xaneiro de 1772 en Île de la Possession, tomando posesión do arquipélago para Francia. O nome das illas provén do seu segundo de a bordo, Jules Crozet. (Marion nomeara Illa de Marion anteriormente...)

Ao principio do Século XIX as illas eran visitadas frecuentemente por cazadores de focas, ao momento que as focas foron practicamente exterminadas en 1835. Logo disto, a caza de baleas foi a actividade máis común nas illas, especialmente por parte de baleeiros de Massachusetts.

Os afundimentos de barcos foron frecuentes nas Illas Crozet. O barco cazador de focas británico Princess of Wales afundiuse en 1821, e os sobreviventes pasaron dous anos nas illas. En 1887 o buque francés Tamaris afundiuse na Île des Cochons. Os sobreviventes ataron unha nota na pata dun petrel xigante, o cal foi atopado sete meses máis tarde en Fremantle. Desafortunadamente, a tripulación nunca foi atopada. Dado que os afundimentos de barcos ao redor das illas eran moi comúns, a Armada Real británica enviaba un barco cada certo número de anos en busca de sobreviventes.

Orixinalmente, Francia administrou as illas como unha dependencia de Madagascar. En 1955 foron transferidas á xurisdición dos Territorios Austrais Franceses. En 1961 estableceuse a primeira estación científica, e en 1963 a estación permanente Albert Faure, en Porto Albert en Île de la Possession (Albert Faure foi o primeiro director da estación). A estación está habitada por entre 18 e 30 persoas, dependendo da estación. leva a cabo investigación meteolóxica, biolóxica e xeolóxica, e mantense un sismógrafo.

 Bioloxía 

Nas Illas Crozet pódense atopar 4 especies de pingüíns. O máis común é o pingüín Macaroni, cuns 2 millóns de parellas, e o pingüín emperador. Tamén hai pingüíns Rockhopper e unha pequena colonia de pingüíns Papúa (Gentoo).

 Listaxe total de illas, illotes e rochas 

 L'Occidental (Grupo Occidental) 
 Illa dos Porcos (Île aux Cochons) () 
 As dúas rochas maiores: 
 Rompentes da Heroína (Brisants de l'Héroïne) 
 Rochas da Morte (Rochers de la Meurthe) () 
 Illa dos Pingüíns (Île des Pingouins) () 
 Brisant du Tamaris 
 La Chandelle 
 Les Chaudrons de l'Enfer 
 Île Riou 
 Le Kiosque 
 Rocher de l'Arche 
 Illotes dos Apóstolos (Îlots des Apôtres) () 
 Le Caillou 
 Le Clown 
 Le Donjon 
 L'Enclume 
 La Grande Aiguille 
 Grand Île (as illas maiores dos Îlots des Apôtres) 
 Le Hangar 
 Les Jumeaux 
 L'Obélisque 
 Rocher Percé 
 La Petite Aiguille 
 Petite Île (a segunda illa en tamaño dos Îlots des Apôtres) 
 Rocher Fendu 
 Rocher Nord (a terceira illa en tamaño dos Îlots des Apôtres) 
 Rocher Sud 
 Les Sentinelles du Diable 
 La Sentinelle Perdue 
 Le Torpilleur 
 L'Oriental (Grupo Oriental) 
 Illa da Posesión () 
 Roche Carrée 
 Roche Debout 
 Rochers des Moines 
 Roche Percée 
 Rocher Pyramidal 
 Rochers de la "Fortune" 
 Illa do Leste () 
 La Voile (pequena rocha ao sur da Illa do Leste)

Categoría:Illas de Francia